CELEX: 32019R0109
Language: mt
Date: 2019-01-24 00:00:00
Title: Regolament ta' Implimentazzjoni tal-Kummissjoni (UE) 2019/109 tal-24 ta' Jannar 2019 li jawtorizza estensjoni għall-użu taż-żejt ta' Schizochytrium sp. bħala ikel ġdid skont ir-Regolament (UE) 2015/2283 tal-Parlament Ewropew u tal-Kunsill, u li jemenda r-Regolament ta' Implimentazzjoni tal-Kummissjoni (UE) 2017/2470 (Test b'rilevanza għaż-ŻEE.)

25.1.2019   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 23/7
               
            
         REGOLAMENT TA' IMPLIMENTAZZJONI TAL-KUMMISSJONI (UE) 2019/109
         tal-24 ta' Jannar 2019
         li jawtorizza estensjoni għall-użu taż-żejt ta' Schizochytrium sp. bħala ikel ġdid skont ir-Regolament (UE) 2015/2283 tal-Parlament Ewropew u tal-Kunsill, u li jemenda r-Regolament ta' Implimentazzjoni tal-Kummissjoni (UE) 2017/2470
         (Test b'rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) 2015/2283 tal-Parlament Ewropew u tal-Kunsill tal-25 ta' Novembru 2015 dwar ikel ġdid, li jemenda r-Regolament (UE) Nru 1169/2011 tal-Parlament Ewropew u tal-Kunsill u li jħassar ir-Regolament (KE) Nru 258/97 u r-Regolament tal-Kummissjoni (KE) Nru 1852/2001 (1), u b'mod partikolari l-Artikolu 12 tiegħu,
         Billi:
         
                     (1)
                  
                  
                     Ir-Regolament (UE) 2015/2283 jipprevedi li fis-suq tal-Unjoni jista' jitqiegħed biss l-ikel ġdid awtorizzat u inkluż fil-lista tal-Unjoni.
                  
               
                     (2)
                  
                  
                     Skont l-Artikolu 8 tar-Regolament (UE) 2015/2283, ġie adottat ir-Regolament ta' Implimentazzjoni tal-Kummissjoni (UE) 2017/2470 (2) li jistabbilixxi lista tal-Unjoni ta' ikel ġdid.
                  
               
                     (3)
                  
                  
                     Skont l-Artikolu 12 tar-Regolament (UE) 2015/2283, il-Kummissjoni għandha tiddeċiedi dwar l-awtorizzazzjoni u t-tqegħid fis-suq tal-Unjoni ta' ikel ġdid u dwar l-aġġornament tal-lista tal-Unjoni.
                  
               
                     (4)
                  
                  
                     Id-Deċiżjoni ta' Implimentazzjoni tal-Kummissjoni 2014/463/UE (3) awtorizzat, skont ir-Regolament (KE) Nru 258/97 tal-Parlament Ewropew u tal-Kunsill (4), it-tqegħid fis-suq ta' żejt mill-mikroalgi Schizochytrium sp. bħala ikel ġdid biex jintuża f'għadd ta' prodotti tal-ikel.
                  
               
                     (5)
                  
                  
                     Ir-Regolament ta' Implimentazzjoni tal-Kummissjoni (UE) 2018/1032 (5) estenda l-awtorizzazzjoni taż-żejt mill-mikroalgi Schizochytrium sp. (T18) bħala ikel ġdid skont ir-Regolament (UE) 2015/2283 għall-purees tal-frott/ħxejjex.
                  
               
                     (6)
                  
                  
                     Fl-10 ta' Settembru 2018, il-kumpanija DSM Nutritional Products Europe talbet lill-Kummissjoni biex jinbidlu l-kundizzjonijiet tal-użu tal-ikel ġdid, iż-żejt ta' Schizochytrium sp., fis-sens tal-Artikolu 10(1) tar-Regolament (UE) 2015/2283. L-applikazzjoni talbet biex l-użu taż-żejt ta' Schizochytrium sp. jiġi estiż għall-purees tal-frott u tal-ħxejjex.
                  
               
                     (7)
                  
                  
                     L-estensjoni proposta tal-użu tal-ikel ġdid ma tibdilx il-kunsiderazzjonijiet tas-sikurezza li jappoġġaw l-awtorizzazzjoni taż-żejt ta' Schizochytrium sp. (T18) bir-Regolament ta' Implimentazzjoni (UE) 2018/1032 u lanqas ma tinvolvi xi tħassib tas-sikurezza. Fid-dawl ta' dawn il-kunsiderazzjonijiet, l-estensjoni tal-użu proposta tikkonforma mal-Artikolu 12(1) tar-Regolament (UE) 2015/2283.
                  
               
                     (8)
                  
                  
                     Il-Kummissjoni ma talbitx opinjoni mingħand l-Awtorità Ewropea dwar is-Sigurtà fl-Ikel skont l-Artikolu 10(3) tar-Regolament (UE) 2015/2283, billi estensjoni tal-użu taż-żejt ta' Schizochytrium sp. u l-aġġornament sussegwenti tal-lista tal-Unjoni mhux mistennija jkollhom effett fuq saħħet il-bniedem.
                  
               
                     (9)
                  
                  
                     Il-miżuri previsti f'dan ir-Regolament huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
                  
               ADOTTAT DAN IR-REGOLAMENT:
         
            Artikolu 1
            
               1.   L-entrata fil-lista tal-Unjoni ta' ikel ġdid awtorizzat, stabbilita bir-Regolament ta' Implimentazzzjoni (UE) 2017/2470, li tirreferi għas-sustanza “żejt ta' Schizochytrium sp.” għandha tiġi emendata kif speċifikat fl-Anness ta' dan ir-Regolament.
            
            
               2.   L-entrata fil-lista tal-Unjoni msemmija fl-ewwel paragrafu għandha tinkludi l-kundizzjonijiet għall-użu u r-rekwiżiti tat-tikkettar stipulati fl-Anness ta' dan ir-Regolament.
            
         
         
            Artikolu 2
            L-Anness tar-Regolament ta' Implimentazzjoni (UE) 2017/2470 huwa emendat skont l-Anness ta' dan ir-Regolament.
         
         
            Artikolu 3
            Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, l-24 ta' Jannar 2019.
            
               
                  Għall-Kummissjoni
               
               
                  Il-President
               
               Jean-Claude JUNCKER
            
         
         
            (1)  ĠU L 327, 11.12.2015, p. 1.
         
            (2)  Ir-Regolament ta' Implimentazzjoni tal-Kummissjoni (UE) 2017/2470 tal-20 ta' Diċembru 2017 li jistabbilixxi l-lista tal-Unjoni tal-ikel ġdid skont ir-Regolament (UE) 2015/2283 tal-Parlament Ewropew u tal-Kunsill dwar ikel ġdid (ĠU L 351, 30.12.2017, p. 72).
         
            (3)  Id-Deċiżjoni ta' Implimentazzjoni tal-Kummissjoni tal-14 ta' Lulju 2014 li tawtorizza t-tqegħid fis-suq ta' żejt mill-mikroalgi Schizochytrium sp. bħala ingredjent ġdid tal-ikel skont ir-Regolament (KE) Nru 258/97 tal-Parlament Ewropew u tal-Kunsill u li jħassar id-Deċiżjonijiet 2003/427/KE u 2009/778/KE (ĠU L 209, 16.7.2014, p. 55).
         
            (4)  Ir-Regolament (KE) Nru 258/97 tal-Parlament Ewropew u tal-Kunsill tas-27 ta' Jannar 1997 dwar l-ikel il-ġdid u l-ingredjenti tal-ikel il-ġdid (ĠU L 43, 14.2.1997, p. 1).
         
            (5)  Ir-Regolament ta' Implimentazzjoni tal-Kummissjoni (UE) 2018/1032 tal-20 ta' Lulju 2018 li jawtorizza l-estensjoni tal-użu tal-mikroalga Schizochytrium sp. bħala ikel ġdid skont ir-Regolament (UE) 2015/2283 tal-Parlament Ewropew u tal-Kunsill, u li jemenda r-Regolament ta' Implimentazzjoni tal-Kummissjoni (UE) 2017/2470 (ĠU L 185, 23.7.2018, p. 9).
      
      
         
            ANNESS
            L-entrata għal “Żejt tas-Schizochytrium sp.” fit-Tabella 1 (Ikel ġdid awtorizzat) tal-Anness tar-Regolament ta' Implimentazzjoni (UE) 2017/2470 tinbidel b'li ġej:
            
               
                           Ikel ġdid awtorizzat
                        
                        
                           Kundizzjonijiet li fihom jista' jintuża l-ikel il-ġdid
                        
                        
                           Rekwiżiti tat-tikkettar speċifiċi oħrajn
                        
                        
                           Rekwiżiti oħrajn
                        
                     
                           “Żejt tas-
                              
                                 Schizochytrium
                              
                              sp.
                           
                        
                        
                           
                              Il-kategorija tal-ikel speċifikat
                           
                        
                        
                           
                              Livelli massimi ta' DHA
                           
                        
                        
                           Id-denominazzjoni tal-ikel ġdid fuq it-tikkettar tal-oġġetti tal-ikel li fihom minn dan l-ikel għandha tkun ‘Żejt tal-mikroalgi Schizochytrium sp.’”
                        
                        
                            
                        
                     
                           Prodotti tal-ħalib ħlief xarbiet magħmula bil-ħalib
                        
                        
                           200 mg/100 g jew għall-prodotti tal-ġobon 600 mg/100 g
                        
                     
                           Analogi ta' prodotti tal-ħalib ħlief xarbiet
                        
                        
                           200 mg/100 g jew għall-analogi tal-prodotti tal-ġobon 600 mg/100 g
                        
                     
                           Xaħam li jiddellek u taħwir tal-ikel
                        
                        
                           600 mg/100 g
                        
                     
                           Ċereali għall-kolazzjon
                        
                        
                           500 mg/100 g
                        
                     
                           Supplimenti tal-ikel kif iddefiniti fid-Direttiva 2002/46/KE
                        
                        
                           250 mg DHA kuljum għall-popolazzjoni ġenerali
                        
                     
                           450 mg DHA kuljum għan-nisa tqal u li jkunu qegħdin ireddgħu
                        
                     
                           Sostituzzjoni tad-dieta kollha għall-kontroll tal-piż kif iddefinit fir-Regolament (UE) Nru 609/2013 u sostituti ta' ikliet għall-kontroll tal-piż
                        
                        
                           250 mg/ikla
                        
                     
                           Xarbiet magħmulin bil-ħalib u prodotti simili maħsuba għat-tfal żgħar
                        
                        
                           200 mg/100 g
                        
                     
                           Ikel biċ-ċereali u ikel tat-trabi pproċessat maħsub għat-trabi u għat-tfal żgħar kif iddefinit fir-Regolament (UE) Nru 609/2013
                        
                     
                           Ikel maħsub biex jagħmel tajjeb għall-użu ta' sforz muskolari qawwi, speċjalment għall-isportivi
                        
                     
                           Ikel li fuqu jkollu dikjarazzjonijet tan-nuqqas jew tal-preżenza mnaqqsa tal-glutina skont ir-rekwiżiti tar-Regolament ta' Implimentazzjoni (UE) Nru 828/2014
                        
                     
                           Ikel għal skopijiet mediċi speċjali kif iddefinit fir-Regolament (UE) Nru 609/2013
                        
                        
                           Skont ir-rekwiżiti nutrittivi partikolari tal-persuni li għalihom huma maħsuba l-prodotti
                        
                     
                           Prodotti tal-furnara, (ħobżiet, bziezen, u gallettini ħelwin)
                        
                        
                           200 mg/100 g
                        
                     
                           Bars taċ-ċereali
                        
                        
                           500 mg/100 g
                        
                     
                           Xaħam għat-tisjir
                        
                        
                           360 mg/100 g
                        
                     
                           Xarbiet mhux alkoħoliċi (inklużi analogi ta' prodotti tal-ħalib u xarbiet magħmulin bil-ħalib)
                        
                        
                           80 mg/100 ml
                        
                     
                           Puree tal-frott/ħxejjex
                        
                        
                           100 mg/100 g